b'\n_START_ARTICLE_\nKonsulas\n_START_SECTION_\nKlas\xc4\x97s\n_START_PARAGRAPH_\nYra keturios garb\xc4\x97s konsul\xc5\xb3\xc2\xa0\xe2\x80\x93 konsulini\xc5\xb3 \xc4\xafstaig\xc5\xb3 vadov\xc5\xb3\xc2\xa0\xe2\x80\x93 klas\xc4\x97s: garb\xc4\x97s generalinis konsulas; garb\xc4\x97s konsulas; garb\xc4\x97s vicekonsulas; garb\xc4\x97s konsulinis agentas.\n_START_SECTION_\nImunitetai\n_START_PARAGRAPH_\nGarb\xc4\x97s konsulas naudojasi privilegijomis ir imunitetais, numatytais 1963 met\xc5\xb3 Vienos konvencijoje d\xc4\x97l konsulini\xc5\xb3 santyki\xc5\xb3, konsulin\xc4\x97se konvencijose ir kituose susitarimuose su buvimo valstybe.\n_START_SECTION_\nVeiklos finansavimas\n_START_PARAGRAPH_\nGarb\xc4\x97s konsulas n\xc4\x97ra valstyb\xc4\x97s tarnautojas ir negauna atlyginimo i\xc5\xa1 valstyb\xc4\x97s biud\xc5\xbeeto. Ta\xc4\x8diau funkcijoms vykdyti gali b\xc5\xabti skiriamos siun\xc4\x8dian\xc4\x8dios valstyb\xc4\x97s l\xc4\x97\xc5\xa1os.\n_START_SECTION_\nPaskyrimas\n_START_PARAGRAPH_\nGarb\xc4\x97s konsulu pagal susitarim\xc4\x85 su buvimo valstybe gali b\xc5\xabti skiriamas ir ne siun\xc4\x8dian\xc4\x8dios valstyb\xc4\x97s pilietis. Garb\xc4\x97s konsulo \xc4\xafstaigos b\xc5\xabstin\xc4\x97, klas\xc4\x97 ir konsulin\xc4\x97 apygarda nustatoma pagal susitarim\xc4\x85 su buvimo valstybe.\n_START_SECTION_\nFunkcijos\n_START_PARAGRAPH_\nGarb\xc4\x97s konsulas vykdo konsulines funkcijas, numatytas konsuliniame statute, l963 met\xc5\xb3 Vienos konvencijoje d\xc4\x97l konsulini\xc5\xb3 santyki\xc5\xb3, konsulin\xc4\x97se konvencijose ir kituose susitarimuose su buvimo valstybe. Garb\xc4\x97s konsulas gali vykdyti ir teis\xc4\x97s aktuose nenumatytas funkcijas, jeigu tai neprie\xc5\xa1tarauja siun\xc4\x8dian\xc4\x8dios ir buvimo valstyb\xc4\x97s \xc4\xafstatymams._NEWLINE_Valstyb\xc4\x97se, kuriose n\xc4\x97ra diplomatini\xc5\xb3 atstovybi\xc5\xb3 ir konsulini\xc5\xb3 \xc4\xafstaig\xc5\xb3, i\xc5\xa1imtiniais atvejais, buvimo valstybei sutinkant, garb\xc4\x97s konsului gali b\xc5\xabti pavesta atlikti ir kai kuriuos diplomatinius aktus._NEWLINE_Garb\xc4\x97s konsulas pradeda eiti savo pareigas nuo buvimo valstyb\xc4\x97s sutikimo (egzekvat\xc5\xabros) gavimo momento ar kito laiko, kur\xc4\xaf nustato buvimo valstyb\xc4\x97s kompetentingos institucijos._NEWLINE_U\xc5\xbesienio reikal\xc5\xb3 ministras, suderin\xc4\x99s su Vyriausybe, garb\xc4\x97s konsulo teikimu gali skirti etatinius garb\xc4\x97s konsulo \xc4\xafstaigos tarnautojus.'